बाक्सा,जानुवारि 29: आसाम दावबायारि बिफान्नि मंत्री आरो बड’लेन्ड पिपल्स प्रन्ट राजखान्थि दोलोनि दैदेनगिरि चन्डन ब्रम्ह बिथांआ दिनै (मंगलबार) बुङोदि, Constitution (Scheduled Tribes) Order (Amendment) Bill, 2019 आ हादोरसायाव थाखानाय ट्रायबेल सुबुंफोरनि गेजेराव जेबो खहा लाबोआ। बाक्सा जिल्लानि मुसलपुराव बाथौ फुजानि हाबाफारिआव बाहागो लानानै ब्रम्ह बिथांआ राज्यो राजानि सिगांआव बुङोदि, ट्रायबेल बिल 2019 खौ लानानै जेबो सिनथा खालामनांगौ गैया आरो थाखानाय ट्रायबेल सुबुंफोरनि लुबैनाय आरो मोन्थायफोरा एखे रोखोमैनो थागोन।